Vorbește despre știință la nunți, botezuri și cumetrii. Pe blogul lui, pe Facebook, în cartea recent lansată, pe YouTube. Nu îi place prea mult cuvântul influencer, dar ne lasă, totuși, să îl numim așa. Alex Doppelgänger, influencer de știință. Am putea să îl numim autor - a lansat recent cartea “Pământul este plat!” - sau blogger, dar influencer de știință are un farmec aparte. Pentru că în lumea aceasta mare a internetului, astfel de influenceri de nișă sunt rari. Alex luptă cu pseudoștiința, prejudecățile, ochiul mistic al chakrelor, mințile închise și toate celelalte bazaconii care apar în propagate în online. Are de partea lui curiozitatea, răbdarea, un limbaj accesibil și umorul. Înțelege că promisiunile pseudoștiințifice pot păcăli pe oricine și tocmai de aceea încearcă să dea la o parte farmecul mistic din jurul lor.